Hege Bolstad

Hege Bolstad (født 31. januar 1981 i Fredrikstad) er en norsk håndballspiller (keeper), som spiller både håndball og beachhåndball. 

Hun spiller håndball for Esportiu Castelldefels i Spania, der hun er lagkaptein, og har bronse i beachhåndball fra EM i beachhåndball 2013. Hun driver også reiseselskapet Barcelonaekspertene.

 Karriere 
 Håndball 
Bolstad har spilt for Gresvik, Lisleby, Torp/Lisleby og Fjellhammer i Norge, før hun i 2003 flyttet til Spania.Fredriksstad Blad - Ett år ble til ti for Hege Hege i Spania, besøkt 30. juli 2013. 

Hun har spilt i Spania siden 2003, bortsett fra en periode for Gjøvik/Vardal i 2004/05-sesongen.Norges Håndballforbund - Topscore Gildeserien kvinner Sesongen 2004/2005, besøkt 30. juli 2013. Hun har spilt for Amposta og Malaga, og er i dag kaptein for Esportiu Castelldefels.Fredriksstad Blad - Hege Bolstad, besøkt 30. juli 2013. 

 Beachhåndball 
I juli 2013 deltok hun ved EM i beachhåndball 2013 i Randers i Danmark. Her fikk Norge bronse, etter at de vant bronsefinalen 2-1 over Ukraina.European Handball Federation - 2013 Women's ECh Beachhandball Final Tournament , besøkt 15. juli 2013. 

Hun spilte også på Norges lag som deltok i beachhåndball ved World Games 2013. De vant alle sine tre kamper i gruppespillet, men tapte 1-2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28-11 og 19-17, og kom dermed på 3.-plass.World Games 2013 - Beach Handball , besøkt 4. august 2013.  

 Referanser 

 Eksterne lenker 
 Yiipo - Hege Bolstad

Kategori:Norske håndballspillere
Kategori:Norske beachhåndballspillere
Kategori:Personer fra Fredrikstad kommune
Kategori:Fødsler i 1981